وطن دیلی نیوز به نقل از دورنا نیوز
یازار : اسفندیار سپهری نیا
میرزا جلیل، محمد قولو اوغلو، موللانصرالدین قزئته سی نین یارادیجی سی، ۱۸۶۹ جی میلاد ایلینده، ناخجی وان ویلایتی نین «نهرم» کندینده آنادان اولدو ، اونون آتاباباسی ذاتا” ایرانلئیدی . جلیلین باباسی حسین علی بنّا خوی لو اولاراخ ۱۹ – جو عصرین اوّلینده خوی شهریندن ناخجیوانا گئدیر و اورادا خوی لو بیر عائیله وی قیزلا ائوله نیر.
میرزا جلیل اؤز قلمی له اؤزنون شرحی – حالینده بوندان بئله کی آتا بابالاری ایرانلی دیرلار، فخر ائدرکن یازیر « من ناخجیوان شهرینده – کی آراز چایی نین ۶ فرسخ لی یی و جولفانین ۴۰ فرسخ لی یینده یئرله شیب- دونیایا گؤز آچمیشام.
من بورادا آراز و جولفا آدلارینی عمدا” آد آپاریرام. نئجه کی بللی دیر آراز چایی ایران سرحدّینده یئرله شیب و جولفادا گومروک اولاراق ایران و ناخچیوان آراسیندا یئرله شییب و من بو ایکی چایا و آوادانلیغا ایلیگی لی اولدوغوما فخر ائدیرم.نئچه سببه گؤره : بیرینجی دلیل ایسه ایران اؤلکه سی منیم آتالاریمین یوردودور و ایکینجی سی ایسه ، ایران اؤلکه سی دونیادا دینی و مذهبی مملکت آدیلا آدلانیر. بونلارا گؤره من همیشه باشی اوجا یاشاییرام و بوندان بئله کی بئله بیر قوتسال اؤلکه نین قونشولوغوندا آنادان اولموشام . . . . . .
pes_Arab azb_Arab azb_Arab azb_Arab azb_Arab